als_Latn dik_Latn sag_Latn
Përveç 100 bagëtive të ngordhura edhe 50 të tjera janë të dëmtuara përfshirë këtu edhe qentë e tufës dhe kuajt që kanë qenë në fushë në momentin e sulmit. Tufa e sulmuar nga ujqërit ka qenë me 160 kokë bagëti, të blera të gjitha në Greqi për 200 euro, duke krijuar një ferme të mirëfilltë. Tashmë pas sulmit të ujqërve, pronari i saj është larguar nga fshati duke i dhënë fund punës për ngritjen e një biznesi fitimprurës. Frikës dhe panikut të blegtorëve të Torrovicës tashmë i shtohet edhe mundësia e përhapjes së infeksioneve apo epidemive nga kafshët e ngordhura. Duke qenë të shumta në numër, ato kanë mbetur të shpërndara nëpër fushë aty edhe ku janë sulmuar nga ujqërit. Një pjesë e kafshëve të ngordhura që kanë mbetur në rrjedhën e lumit përbëjnë rrezikun me të madh, pasi në atë lumë pinë ujë bagëtitë e tjera të zonës së Torrovicës. Blegtorët thonë se në kohën e kooperativave ujqërit helmoheshin, ndërsa tani nuk ka një institucion që të marrë përsipër këtë problem shqetësues. Vetëm gjatë kësaj pranvere mbi 200 krerë bagëti janë dëmtuar nga ujqërit në zonën e Torrovicës që ndodhet 20 km larg qytetit të Lezhës dhe katër km larg autostradës Lezhë – Shkodër.
als_Latn